80. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1006568/70/0015 της 18 Ιαν./14 Φεβρ. 1991 (ΦΕΚ Β΄ 66) Κατηγορίες επιτηδευματιών που υποχρεώνονται στη χρησιμοποίηση φορολογικής ταμειακής μηχανής του νόμ. 1809/1988 για την έκδοση των αποδείξεων λιανικής πώλησης αγαθών και παροχής υπηρεσιών. Έχοντας υπόψη: 1.Τις διατάξεις της παρ. 2 του άρθρ. 1 και της παρ. 3 του άρθρ. 7 του νόμ. 1809/1988 «Καθιέρωση ταμειακών μηχανών και άλλες διατάξεις» (ΦΕΚ Α΄ 222), όπως ισχύουν. 2.Τις διατάξεις της απόφ. Σ. 1659/104/1988 «Τεχνικές προδιαγραφές ηλεκτρονικών ταμειακών μηχανών» (ΦΕΚ Β΄ 497). 3.Την απόφ. 1128942/ΠΟΛ. 1284/29.12.1990 (ΦΕΚ Β΄ 38), με την οποία καθιερώθηκε η υποχρέωση χρησιμοποίησης ταμειακών μηχανών του νόμ. 1809/1988 από ορισμένες κατηγορίες επιτηδευματιών σε συγκεκριμένες περιοχές της χώρας κατά το έτος 1990. 4.Το γεγονός ότι οι επιτηδευματίες που κατά νόμο υποχρεούνται να χρησιμοποιήσουν φορολογικές ταμειακές μηχανές σε ολόκληρη τη χώρα ανέρχονται περίπου σε 500 χιλιάδες και συνεπώς επιβάλλεται η σταδιακή εφαρμογή του μέτρου, κατά περιοχές και επαγγέλματα, με ρυθμό ανάλογο με τις αντίστοιχες δυνατότητες της παραγωγής μηχανών. 5.Ότι μέχρι σήμερα έχουν εγκριθεί 20 τύποι φ.τ.μ. με δυνατότητα μέσης μηνιαίας παραγωγής για το 1991 20.000 μηχανών περίπου, και ότι εντός του ίδιου έτους πρόκειται να εγκριθούν από την αρμόδια Επιτροπή και άλλοι τύποι μηχανών. 6.Το γεγονός ότι η σταδιακή καθιέρωση της χρησιμοποίησης ταμειακών μηχανών είναι σκόπιμο να γίνει κατά προτεραιότητα σε επαγγέλματα και περιοχές με τη μεγαλύτερη συναλλακτική κίνηση, ώστε να απαλλαγούν οι Δημόσιες Οικονομικές Υπηρεσίες από τη διαδικασία θεώρησης φορολογικών στοιχείων. 7.Την ανάγκη περιστολής της φοροδιαφυγής και της διασφάλισης των συμφερόντων του Δημοσίου, αποφασίζουμε: Σελ. 136,30 Τεύχος 1107-Σελ. 38 Καθορίζουμε τους επιτηδευματίες, κατά επαγγέλματα και περιοχές της χώρας, που τηρούν βιβλία δεύτερης ή τρίτης κατηγορίας του Κ.Φ.Σ. και πωλούν αγαθά ή παρέχουν υπηρεσίες λιανικώς ή κυρίως λιανικώς, οι οποίοι υποχρεώνονται να χρησιμοποιήσουν εγκεκριμένες φορολογικές ταμειακές μηχανές του νόμ. 1809/1988 για την έκδοση των αποδείξεων λιανικής πώλησης αγαθών και παροχής υπηρεσιών, ως ακολούθως: Περιοχές και επαγγέλματα που  υποχρεώνονται εντός του έτους 1991 Άρθρ.1.-1.Από 1ης Απρ. 1991 οι επιτηδευματίες που ασκούν τη δραστηριότητά τους στους νομούς Αττικής και Θεσσαλονίκης και στο αντικείμενο των εργασιών τους περιλαμβάνεται η πώληση:α)κρεάτων, β)ψαριών, γ)ποτών, δ)χρωμάτων-βερνικιών, γενικά, ε)σιδηρικών-εργαλείων χειρός, στ)οπτικώνφωτογραφιών-κινηματογραφικών ειδών, ζ)ψευδοκοσμημάτων (ΦΟ ΜΠΙΖΟΥ), η)ειδών δώρων, θ)ειδών καπνιστή, ι)αξεσουάρ αυτοκινήτων, ια)φωτιστικών ειδών, καθώς και η εκμετάλλευση αρτοποιείου. Εξαιρούνται από την υποχρέωση χρησιμοποίησης, φ.τ.μ. τα ιχθυοπωλεία της Κεντρικής Δημοτικής Ιχθυαγοράς, Αθηνών (Αθηνάς 23). 2.Επίσης από 1ης Απρ. 1991 οι επιτηδευματίες που ασκούν τη δραστηριότητά τους στους νομούς Ηλείας, Μεσσηνίας, Αρκαδίας, Λακωνίας, Λευκάδας, Εύβοιας, Βοιωτίας, Φθιώτιδος, Λέσβου, Κυκλάδων (υπόλοιπα νησιά) και στο αντικείμενο των εργασιών τους περιλαμβάνεται η εκμετάλλευση κέντρου διασκέδασης, εστιατορίου, μπαρ, καφέμπαρ, σνακ-μπαρ, καφετερίας, πιτσαρίας, ζαχαροπλαστείου και γενικά καταστήματος στο οποίο διατίθεται οποιοδήποτε είδος τροφής ή ποτού, με εξαίρεση τα παραδοσιακά καφενεία, φαρμακείου, καθώς και η πώληση:α)ανδρικών, γυναικείων, παιδικών έτοιμων ενδυμάτων και εσωρούχων γενικά, β)ανταλλακτικών αυτοκινήτων, γ)καλλυντικών, εφόσον τα είδη αυτά αποτελούν την κύρια δραστηριότητα του επιτηδευματία, δ)λουλουδιών και φυτών, ε)δερματίνων ειδών και ειδών ταξειδίου, στ)τουριστικών ειδών και ειδών λαϊκής τέχνης, ζ)ειδών υγιεινής, η)γιαλικών, κρυστάλλων και ειδών πορσελάνης, θ)ανδρικών, γυναικείων, παιδικών παπουτσιών γενικά, ι)υφασμάτων και λευκών ειδών, ια)δίσκων και κασετών μουσικής και ιβ)τροφίμων και λοιπών ειδών, εφόσον τα είδη αυτά διατίθενται με το σύστημα της αυτοεξυπηρέτησης. 27.Β.δ.80 Βιβλία και Φορολογικά Στοιχεία 3.Από 1ης Ιουλ. 1991 οι επιτηδευματίες που ασκούν τη δραστηριότητά τους στους νομούς Ηρακλείου, Λασηθίου, Αχαΐας, Κορινθίας, Αργολίδας, Λάρισας, Μαγνησίας, Χαλκιδικής, Κέρκυρας, Δωδεκανήσου, Ζακύνθου και στα νησιά Πάρο, Νάξο, Μύκονο, Ίο και έχουν ως αντικείμενο εργασιών την άσκηση των επαγγελμάτων που αναφέρονται στην παρ. 1 του άρθρου αυτού. 4.Επίσης, από 1ης Ιουλ. 1991 οι επιτηδευματίες που ασκούν τη δραστηριότητά τους στους νομούς Πιερίας, Ημαθίας, Πέλλης, Κοζάνης, Σερρών, Δράμας, Θεσπρωτίας, Άρτας, Χίου, Φωκίδας και έχουν ως αντικείμενο εργασιών την άσκηση των επαγγελμάτων που αναφέρονται στην παρ. 2 του άρθρου αυτού. 5.Από 1ης Οκτ. 1991 οι επιτηδευματίες που ασκούν τη δραστηριότητά τους στους νομούς Χανίων, Ρεθύμνου, Ιωαννίνων, Αιτωλοακαρνανίας, Κεφαλληνίας, Πρέβεζας, Καρδίτσας, Τρικάλων και Καβάλας και έχουν ως αντικείμενο εργασιών την άσκηση των επαγγελμάτων που αναφέρονται στην παρ. 1 του άρθρου αυτού. 6.Επίσης, από 1ης Οκτ. 1991 οι επιτηδευματίες που ασκούν τη δραστηριότητά τους στους νομούς Ξάνθης, Ροδόπης, Έβρου, Γρεβενών, Καστοριάς, Φλώρινας, Κιλκίς, Ευρυτανίας, Σάμου και έχουν ως αντικείμενο εργασιών την άσκηση των επαγγελμάτων που αναφέρονται στην παρ. 2 του άρθρου αυτού. 7.Από τους επιτηδευματίες που υποχρεώνονται στη χρησιμοποίηση φορολογικής ταμειακής μηχανής, με βάση τις διατάξεις του παρόντος άρθρου, εξαιρούνται εκείνοι που έχουν υποχρέωση και τηρούν βιβλία αποθήκης, με την προϋπόθεση ότι δεν έχουν τύχει απαλλαγής από την αναγραφή του είδους και της ποσότητας των αγαθών επί των αποδείξεων λιανικής πώλησης, με απόφαση της Επιτροπής Λογιστικών Βιβλίων (άρθρ. 46 Κ.Φ.Σ.). 8.Όσοι από τους επιτηδευματίες, που υποχρεώνονται στη χρησιμοποίηση φορολογικής ταμειακής μηχανής για την έκδοση των αποδείξεων λιανικής πώλησης με βάση τις διατάξεις του παρόντος άρθρου, δεν μπορέσουν να προμηθευθούν εγκεκριμένο τύπο μηχανής μέχρι την ημερομηνία έναρξης της υποχρέωσής τους (1.4.1991, 1.7.1991, 1.10.1991, κατά περίπτωση), λόγω μη ύπαρξης στην αγορά αποθέματος, πρέπει κατά την ημερομηνία αυτή να έχουν παραγγείλει στον κατασκευαστή τον τύπο της μηχανής που επιθυμούν για να αποφύγουν τις συνέπειες που προβλέπονται από το νόμο για τη μη έγκαιρη συμμόρφωσή τους. Η παραγγελία της μηχανής αποδεικνύεται με το πρώτο αντίτυπο διπλότυπου θεωρημένου δελτίου παραγγελίας που εκδίδει ο κατασκευαστής, εφόσον κατά το χρόνο της παραγγελίας δεν έχει στη διάθεσή του μηχανές για πώληση, στο οποίο αναγράφεται το ονοματεπώνυμο ή η επωνυμία, το επάγγελμα και η διεύθυνση του πελάτη, ο τύπος της μηχανής και η ποσότητα που παραγγέλθηκε, το ποσό της προκαταβολής επί της τελικής αξίας της παραγγελίας και η πιθανή ημερομηνία παράδοσης, που δεν μπορεί να είναι μεγαλύτερη του ενός (1) μήνα από την ημερομηνία έναρξης της σχετικής υποχρέωσης για κάθε επιτηδευματία. Μέχρι την παράδοση της μηχανής, από τον κατασκευαστή στον υπόχρεο επιτηδευματία, ο τελευταίος εκδίδει τις αποδείξεις λιανικής πώλησης με τον τρόπο που τις εξέδιδε πριν από την ημερομηνία έναρξης της υποχρέωσής του για τη χρησιμοποίηση της φορολογικής μηχανής. Περιοχές και επαγγέλματα που  υποχρεώνονται εντός του έτους 1992 Άρθρ.2.-1.Από 1ης Μαρτ. 1992 όλοι οι υπόχρεοι επιτηδευματίες που ασκούν τη δραστηριότητά τους στους νομούς Αττικής και Θεσσαλονίκης και δεν υποχρεώθηκαν μέχρι 31 Δεκ. 1991 στη χρησιμοποίηση φορολογικής ταμειακής μηχανής του νόμ. 1809/1988 για την έκδοση των αποδείξεων λιανικής πώλησης αγαθών και παροχής υπηρεσιών. Στους επιτηδευματίες αυτούς περιλαμβάνονται και εκείνοι που είναι υπόχρεοι και τηρούν βιβλίο αποθήκης, οι οποίοι εξαιρέθηκαν μέχρι 31.12.1991 με βάση τις διατάξεις της παρ. 7 του άρθρ. 1 της απόφασης αυτής και της παρ. 7 της απόφ. 1128942/987/ΠΟΛ. 1284/29.12.1989, καθώς και οι εκμεταλλευτές παραδοσιακών καφενείων που, επίσης, εξαιρέθηκαν μέχρι 31.12.1991. 2.Επίσης, από 1ης Μαρτ. 1992 οι επιτηδευματίες που ασκούν τη δραστηριότητά τους στους νομούς Ηλείας, Μεσσηνίας, Αρκαδίας, Λακωνίας, Λευκάδας, Εύβοιας, Βοιωτίας, Φθιώτιδας, Λέσβου, υπόλοιπο νομού Κυκλάδων και στο αντικείμενο των εργασιών τους περιλαμβάνεται η πώληση:α) τροφίμων (παντοπωλεία), β)γαλακτοκομικών και τυροκομικών προϊόντων, γ)κρεάτων, δ)αλλαντικών, ε)ψαριών, στ)οπωρολαχανικών, ζ)ποτών, η)ειδών οικιακής χρήσης γενικά, θ)χρωμάτων-βερνικιών, ι)σιδηρικών-εργαλείων χειρός, ια)οπτικών - φωτογραφικών - κινηματογραφικών ειδών, ιβ) ψευδοκοσμημάτων (φο μπιζού), ιγ)ειδών δώρων, ιδ)ειδών καπνιστή, ιε)αξεσουάρ αυτοκινήτων, ιστ) φωτιστικών ειδών, καθώς και η εκμετάλλευση αρτοποιείου και παραδοσιακού καφενείου. 3.Από 1ης Ιουλ. 1992 όλοι οι υπόχρεοι επιτηδευματίες, που ασκούν τη δραστηριότητά τους στους νομούς Ηρακλείου, Λασηθίου, Αχαΐας, Κορινθίας, Αργολίδας, Λάρισας, Μαγνησίας, Χαλκιδικής, Κέρκυρας, Δωδεκανήσου, Ζακύνθου και τα νησιά Πάρο, Νάξο, Μύκονο, Ίο και δεν υποχρεώθηκαν μέχρι 31 Δεκ. 1991 στη χρησιμοποίηση φορολογικής ταμειακής του νόμ. 1809/1988 για την έκδοση των αποδείξεων λιανικής πώλησης αγαθών και παροχής υπηρεσιών, σύμφωνα με όσα ορίζονται στην παρ. 1 του άρθρου αυτού. 4.Επίσης, από 1ης Ιουλ. 1992 οι επιτηδευματίες που ασκούν τη δραστηριότητά τους στους νομούς Πιερίας, Ημαθίας, Πέλλης, Κοζάνης, Σερρών, Δράμας, Θεσπρωτίας, Άρτας, Χίου, Φωκίδας και έχουν ως αντικείμενο εργασιών την άσκηση των επαγγελμάτων που αναφέρονται στην παρ. 2 του άρθρου αυτού. 5.Από 1ης Οκτ. 1992 όλοι οι υπόχρεοι επιτηδευματίες, που ασκούν τη δραστηριότητά τους  στους     νομούς     Χανίων,     Ρεθύμνου,      Ιωαννί(Μετά τη σελ. 136,30) Σελ. 136,31 Τεύχος 1107-Σελ. 39 Βιβλία και Φορολογικά Στοιχεία 27.Β.δ.80 νων, Αιτωλοακαρνανίας, Κεφαλληνίας, Πρέβεζας, Καρδίτσας, Τρικάλων και Καβάλας και δεν υποχρεώθηκαν μέχρι 31 Δεκ. 1991 στη χρησιμοποίηση φορολογικής ταμειακής μηχανής του νόμ. 1809/1988 για την έκδοση των αποδείξεων λιανικής πώλησης αγαθών και παροχής υπηρεσιών, σύμφωνα με όσα ορίζονται στην παρ. 1 του άρθρου αυτού. 6.Επίσης, από 1ης Οκτ. 1992 οι επιτηδευματίες που ασκούν τη δραστηριότητά τους στους νομούς Ξάνθης, Ροδόπης, Έβρου, Γρεβενών, Καστοριάς, Φλώρινας, Κιλκίς, Ευρυτανίας, Σάμου και έχουν ως αντικείμενο εργασιών την άσκηση των επαγγελμάτων που αναφέρονται στην παρ. 2 του άρθρου αυτού. Γενικές και άλλες ρυθμίσεις Άρθρ.3.-1.Η υποχρέωση έκδοσης των αποδείξεων λιανικής πώλησης με τη χρήση ταμειακής μηχανής του νόμ. 1809/1988 αφορά σε όλα τα είδη αγαθών που διατίθενται λιανικώς και στις υπηρεσίες που παρέχονται προς το κοινό από τις κατηγορίες επιτηδευματιών που αναφέρονται στα άρθρ. 1 και 2 της απόφασης αυτής. Επίσης, η υποχρέωση που θεσπίζεται με την απόφαση αυτή αφορά και στα υποκαταστήματα των επιχειρήσεων. 2.Στους επιτηδευματίες, οι οποίοι, λόγω του αντικειμένου των εργασιών τους και της αλλαγής κατηγορίας βιβλίων από 1ης Ιαν. 1991 (από πρώτης σε δεύτερης κατηγορίας) σύμφωνα με τις διατάξεις του άρθρ. 17 του νόμ. 1882/1990 (ΦΕΚ Α΄ 43), υποχρεώνονται στη χρήση ταμειακής μηχανής από την ίδια ημερομηνία (1.1.1991), παρέχεται προθεσμία μέχρι 28 Φεβρ. 1991 για την απόκτηση εγκεκριμένης ταμειακής μηχανής και τη χρησιμοποίησή της από 1ης Μαρτ. 1991 στην έκδοση των αποδείξεων λιανικής πώλησης, χωρίς την επιβολή κυρώσεων για την καθυστέρηση αυτή, εφόσον οι επιτηδευματίες αυτοί έχουν παραγγείλει μέχρι 10 Ιαν. 1991 τον τύπο της μηχανής που τους ενδιαφέρει και αποδεικνύεται αυτό από το πρώτο αντίτυπο του δελτίου παραγγελίας του κατασκευαστή, που πρέπει να έχουν στα χέρια τους. 3.Μέχρι 31 Δεκ. 1992 απαλλάσσονται από την υποχρέωση χρησιμοποίησης φορολογικής ταμειακής μηχανής τα κυλικεία των κινηματογράφων, των θεάτρων και των γηπέδων διεξαγωγής ποδοσφαιρικών αγώνων. Σελ. 136,32 Τεύχος 1107-Σελ. 40 4.Με την έγκαιρη έκδοση νεώτερης απόφασης θα επεκταθεί η υποχρέωση χρησιμοποίησης φορολογικών ταμειακών μηχανών στο σύνολο των επιτηδευματιών και σε ολόκληρη τη χώρα, το έτος 1993. 5.Οι επιτηδευματίες της απόφασης αυτής, που παραβαίνουν τις διατάξεις της με οποιοδήποτε τρόπο, υπόκεινται στις κυρώσεις που προβλέπονται από τις διατάξεις του Κ.Φ.Σ. και του νόμ. 1809/1988 (παρ. 3 άρθρ. 10). 